《寄何无咎二首》
明代·邓渼

风涛潮汐未应虚，腹字那无径寸鱼。
海上老兵韦蠙褶，山中隐士竹翘书。
品泉石磴迎凉早，丸药春林坰露初。
婚嫁不关儿女累，却烦羔雁到庭除。
四壁图书自觉尊，不从人俗竞朝昏。
荒庭尚隐玄微子，素业应传洛诵孙。
农扈劝春同布谷，壸人争旦有清猿。
似闻椎髻能偕隐，操作常穿犊鼻裈。

作者简介：（1569—?）明江西新城人，字远游。万历二十六年进士。授浦江知县，官至顺天巡抚。天启时，忤魏忠贤，谪戍贵州。崇祯初赦还卒。有《留夷馆集》、《南中集》、《红泉集》。